Η Βουλγαρία, μετά από αίτημα που υπέβαλε η Ελλάδα, άνοιξε τις τελευταίες ώρες το φράγμα του Έβρου, με αποτέλεσμα να γίνει πολύ πιο δύσκολο το πέρασμα για τους μετανάστες. Το άνοιγμα του φράγματος σημαίνει πρακτικά ότι ανεβαίνει η στάθμη του ποταμού και δυσκολεύεται η πρόσβαση των προσφύγων και των μεταναστών που βρίσκονται στην άλλη πλευρά να περάσουν στην Ελλάδα. Ενώ την ίδια στιγμή ενισχύονται οι ελληνικές δυνάμεις που φυλάσσουν τα σύνορα. Σημειώνεται ότι οι δυνάμεις στον Εβρο έχουν ενισχυθεί το τελευταίο 24ωρο και από δυνάμεις από την Κύρπρο που έφτασαν χθες βράδυ στη χώρα μας.

Όπως μετέδωσε ο Λάμπρος Δεμερτζής από τον Έβρο για το κεντρικό δελτίο ειδήσεων του Star, το πέρασμα για τους μετανάστες από τον Έβρο δυσκολεύει ακόμα περισσότερο, καθώς αφότου άνοιξαν τα φράγματα από τη Βουλγαρία η στάθμη του νερού άρχισε να ανεβαίνει ακόμη περισσότερο.

Οι αρχές της γειτονικής χώρας, ήταν σε συνεννόηση με την Ελλάδα και όπως μετέδωσε το STAR προχώρησαν σε αυτήν την κίνηση προκειμένου να καταστήσουν ακόμη πιο σαφή την αποφασιστικότητα της χώρας μας στη διαφύλαξη των συνόρων.

Οι πιο πρόσφατες Ειδήσεις



Διαβάστε πρώτοι τις Ειδήσεις για ό,τι συμβαίνει τώρα στην Ελλάδα και τον Κόσμο στο thetoc.gr